

התפרצות החצבת: "אנחנו במצב חירום" יו״ר סיעת המחנה הציוני יואל חסון מתייחס לדחיית חוק החיסונים בשבועיים בוועדת שרים לחקיקה. "צריך לעשות הכל כדי למנוע מגיפה". חזקי ברוך ,

יו״ר סיעת המחנה הציוני יואל חסון מתייחס היום (שני) לדחיית חוק החיסונים בשבועיים בוועדת שרים לחקיקה. הצעת החוק של חסון קוראת להטיל סנקציות על הורים שלא יחסנו את ילדיהם. "מסתבר שעל פי משרדי הממשלה - בריאות אזרחי ישראל יכולה להמתין, השאלה אם גם החצבת יודעת שהיא צריכה להמתין שבועיים לוועדת שרים. הצעת 'חוק החיסונים' נמצאת בדיון כבר חודשים, משרד הבריאות מכיר אותה היטב ולא ברור מדוע נדרשים עוד שבועיים נוספים כדי לקבל החלטה בנושא כה דחוף", אמר חסון. חבר הכנסת הוסיף כי "בעוד כשבועיים נעלה את הצעת החוק שוב ונקווה שהפעם הממשלה תעשה את הדבר הנכון ותתמוך באישורה. גם במשרד הבריאות מבינים שצריכים חקיקה. צריך לעשות הכל כדי למנוע מגיפה".



